*Anexa nr. 3 la Regulament*

**GHIDUL SOLICITANŢILOR**

pentru finanţarea nerambursabilă din bugetul propriu al Orașului Miercurea Nirajului, a structurilor sportive de drept privat, asociaţiilor pe ramură de sport judeţene precum şi a persoanelor fizice din Orașul Miercurea Nirajului, care iniţiază, organizează și participă la programe şi acţiuni sportive de utilitate publică, în anul 2020

**Capitolul 1 – Prevederi generale**

**1.1. Orașului Miercurea Nirajului** va acorda sprijin financiar din bugetul public al orașului în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată prin O.U.G. nr. 84/2008 şi în conformitate cu legislaţia specifică reprezentată prin Ordinul Preşedintelui Agenţiei Naţionale pentru Sport nr. 130/2006 privind finanţarea nerambursabilă din fonduri publice a proiectelor cluburilor sportive de drept privat, ale asociaţiilor pe ramură de sport orășenesc și persoanelor fizice modificat prin Ordinul Președintelui Agenției Naționale pentru Sport nr. 236/2006 și ale Hotărârii Consiliului Local Miercurea Nirajului nr. 11/19.02.2020.

**1.2.** Finanţarea se acordă pentru acoperirea parţială a unui program ori proiect în baza unui contract încheiat între părţi.

**1.3.** Pentru acelaşi domeniu, un beneficiar nu poate contracta mai mult de două finanţări nerambursabile în decursul unui an.

**1.4.** În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la autoritatea finanţatoare, nivelul finanţării nu poate depăşi o treime din totalul fondurilor publice alocate programelor aprobate anual în buget.

**1.5.** Finanţările nerambursabile nu se acordă pentru activităţi generatoare de profit şi nici pentru activităţi din domeniile reglementate de Legea nr. 182/2002 privind protecția informațiilor clasificate, cu modificările și completările ulterioare**.**

**1.6.** Nu se acordă finanţări nerambursabile pentru activităţi ce presupun cheltuieli care se constituie, într-o formă sau alta, în remunerație pentru membrii organizației.

**Capitolul 2 – Suma disponibilă pentru finanţare nerambursabilă**

**2.1.** Suma totală disponibilă oferită de Consiliul Local Miercurea Nirajului pentru finanţarea nerambursabilă a structurilor sportive de drept privat, asociaţiilor pe ramură de sport orășenesc precum şi a persoanelor fizice care iniţiază şi organizează programe şi acţiuni sportive de utilitate publică, în anul 2020 este de **60.000,00 lei.**

**2.2. SPRIJINUL NERAMBURSABIL:** intensitatea sprijinului este de 90% din totalul cheltuielilor eligibile. Sprijinul nerambursabil va fi acordat sub formă de primă, în două tranșe astfel: – 50% din cuantumul sprijinului după semnarea contractului de finanțare și 50% din cuantumul sprijinului se va acorda cu condiția implementării corecte a proiectului, efectiv după depunerea și aprobarea cheltuielilor din cererea de rambursare.

**Capitolul 3 – Categorii de beneficiari**

**3.1.** Beneficiarii finanţării nerambursabile pot fi cluburile sportive şi asociaţiile pe ramură de sport orășenesc, care desfăşoară activităţi nonprofit în acest domeniu, menite să sprijine realizarea unor obiective de interes public general, regional sau local, precum şi persoanele fizice din Orașul Miercurea Nirajului, care iniţiază şi organizează programe şi acţiuni sportive de utilitate publică.

**Capitolul 4 – Categorii de proiecte pentru care se acordă finanţare nerambursabilă**

**4.1. Pentru promovarea sportului de performanţă**

1. evidenţierea contribuţiei semnificative şi constante a sportului de performanţă la reprezentarea şi sporirea prestigiului României pe plan internaţional;
2. susţinerea disciplinelor şi a probelor sportive, în funcţie de tradiţia şi de gradul de dezvoltare a fiecăreia la nivel naţional şi internaţional;
3. susţinerea activităţii de performanţă la nivelul copiilor şi juniorilor;
4. perfecţionarea sistemelor de selecţie, pregătire şi competiţionale pentru fiecare ramură de sport;
5. susţinerea procesului de redresare a jocurilor sportive, în funcţie de valoarea, tradiţia şi gradul de dezvoltare a fiecăruia la nivel naţional şi internaţional;
6. susţinerea sporturilor de iarnă în vederea amplificării la nivel naţional şi internaţional.

**Capitolul 5 – Criterii de eligibilitate**

**5.1.** Pentru a putea participa la selecţie, solicitantul trebuie să îndeplinească următoarele cerinţe minime:

**5.1.1. Cluburile sportive de drept privat şi asociaţiile orășenești**, pe ramuri de sport:

1. să fie o structură sportivă recunoscută în condiţiile legii;
2. nu are datorii la bugetul de stat sau la bugetul local;

**5.1.2. Persoane fizice:**

1. să prezinte documente de atestare ca sportiv de performanţă sau amator (legitimaţie sau carnet de sportiv vizate la zi);
2. să prezinte dovada că este cuprins în lista de participanţi la acţiunea sportivă pentru care solicită finanţare (invitaţie nominală).
3. nu are datorii la bugetul de stat sau la bugetul local;

**Capitolul 6 – Categorii de cheltuieli eligibile**

**6.1.** Finanţările nerambursabile se acordă pentru cofinanţarea unor programe/ proiecte/ acţiuni şi nu pentru funcţionarea cluburile sportive şi asociaţiile pe ramură de sport din Orașul Miercurea Nirajului.

**6.2.** (1) **Sunt eligibile** următoarele cheltuieli:

1. alocaţia de masă;
2. cazarea;
3. transportul;
4. închirieri de bunuri şi servicii;
5. tipărituri, inscripţionări;
6. acţiuni promoţionale şi de publicitate;
7. taxe de participare la acţiuni sportive;
8. taxele, avizele medicale;
9. onorariile pentru arbitrii
10. cheltuieli de realizare a proiectului, echipamente sportive, prestări servicii, închirieri de spații și aparatură, onorarii, premii, prime.

(2) **Nu sunt eligibile** cheltuielile de personal, cheltuieli cu întreţinerea şi repararea mijloacelor fixe, alte cheltuieli proprii beneficiarului finanţării nerambursabile**.**

**Capitolul 7 – Reguli referitoare la elaborarea şi prezentarea cererii de finanţare**

**7.1.** (1) Documentaţia de solicitare a finanţării nerambursabile va cuprinde următoarele acte:

1. formularul de solicitare a finanţării – original, conform modelului prevăzut în ***anexa nr. 3a la prezentul Ghid;***
2. bugetul de venituri şi cheltuieli al programului/acţiunii – original, conform modelului prevăzut în ***anexa nr. 3b la prezentul Ghid;***
3. dovada existenţei surselor de finanţare proprii sau oferite de terţi, din care să rezulte deţinerea disponibilităţilor băneşti reprezentând cota proprie de 10% finanţare a solicitantului din valoarea totală a finanțării:

* extras de cont care să dovedească existenţa disponibilului;
* contracte de sponsorizare;
* alte forme de sprijin financiar ferm din partea unor terţi;

*Notă: Contractele de sponsorizare trebuie să fie clare, să fie specificată suma cu care se finanţează proiectul, formularele să fie semnate şi ştampilate, înregistrate de ambele părţi semnatare, să se refere la programul/proiectul/acţiunea pentru care se solicită finanţare.*

1. documente relevante privind activitatea semnificativă a structurii sportive sau a persoanei fizice, după caz;
2. raport de activitate pe anul anterior depunerii proiectului;
3. declaraţie pe proprie răspundere – în original, conform modelului prevăzut în ***anexa nr. 3c la prezentul Ghid,*** din care să rezulte că:

* nu are obligaţii de plată exigibile şi nu este în litigiu cu instituţia finanţatoare;
* nu are obligaţii de plată exigibile privind impozitele şi taxele către stat, precum şi contribuţiile către asigurările sociale de stat;
* informaţiile furnizate instituţiei finanţatoare în vederea obţinerii finanţării sunt veridice;
* nu se află în situaţia de nerespectare a dispoziţiilor statutare, a actelor constitutive şi a regulamentelor proprii;
* se obligă să participe cu o contribuţie financiară de minimum 10% din valoarea totală a programului/ proiectului;
* nu face obiectul unei proceduri de dizolvare sau de lichidare şi nu se află în stare de dizolvare ori de lichidare, în conformitate cu prevederile legale în vigoare;
* nu beneficiază de un alt contract de finanţare din fonduri publice pentru acelaşi proiect de la aceeaşi autoritate finanţatoare în cursul anului fiscal curent;
* va utiliza sumele primite cu titlu de finanţare nerambursabilă exclusiv pentru derularea programului/proiectului/acţiunii menţionată în formularul de solicitare;
* extras de cont bancar;
* cazier fiscal pentru persoanele fizice - original;

(2) **Cluburile sportive de drept privat şi asociaţiile judeţene**, pe ramuri de sport, vor prezenta, suplimentar faţă de actele menţionate la alin. (1), următoarele documente:

1. actul constitutiv, statutul şi actele doveditoare ale sediului şi patrimoniului iniţial ale organizaţiei solicitante, precum şi actele adiţionale, după caz;
2. certificatul de înscriere sau alte acte doveditoare ale dobândirii personalităţii juridice;
3. certificatul de înregistrare fiscală;
4. certificate fiscale din care să rezulte că solicitantul – persoană juridică nu are datorii către bugetul de stat, eliberat de Agenția Națională de Administrare Fiscală (ANAF), și către bugetul local, eliberat de autoritățile administrației publice locale de la sediul social al solicitantului;
5. certificat de identitate sportivă;
6. bilanţ contabil pe anul 2019 înregistrat la administraţia finanţelor publice. Excepţie fac cluburile sportive de drept privat şi asociaţii judeţene pe ramură de sport înfiinţate în anul 2019;

(3) **Persoanele fizice** vor prezenta, suplimentar faţă de actele menţionate la alin. (1), următoarele documente:

1. documente de atestare ca sportiv de performanţă sau amator (legitimaţie sau carnet de sportiv vizate la zi) - copie;
2. documente doveditoare ale înscrierii sale în lista de participanţi la acţiunea sportivă pentru care solicită finanţare (invitaţie nominală care să se refere la acţiunea pentru care se solicită finanţare, să fie semnată şi ştampilată de organizatori) - copie;
3. cazierul fiscal de la administraţia finanţelor publice - original;
4. copia actului de identitate.

***Notă: Documentele care se depun în copie vor fi certificate pentru conformitate cu originalul de către solicitant.***

**7.2.** (1) Documentația de solicitare a finanțării se va depune până la termenul limită prevăzut în anunțul de participare, într-un exemplar, pe suport de hârtie, la sediul Consiliul Local Orașul Miercurea Nirajului, Piața Bocskai István, nr. 54, județul Mureș, cam.1 – Registratura în plic închis și va purta mențiunea:

Către,

Consiliul Local Orașul Miercurea Nirajului, 547410 Miercurea Nirajului, Piaţa Bocskai Istvan, nr. 54

SOLICITARE DE FINANŢARE NERAMBURSABILĂ PENTRU ANUL 2020

**DOMENIUL SPORT**

NUMELE ŞI ADRESA COMPLETĂ A SOLICITANTULUI

(2) Cererile de finanțare trimise **prin alte mijloace** (fax, e-mail), **depuse la alte adrese sau în afara termenului** nu vor fi luate în considerare.

**7.3.** Propunerea de proiect are caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta.

**7.4.** Bugetul proiectului va fi prezentat exclusiv în lei și va rămâne ferm pe toată durata de îndeplinire a contractului de finanțare nerambursabilă.

**7.5.** Solicitanţii pot adresa întrebări prin e-mail, fax sau telefon, indicând clar denumirea programului. Termenul limită până la care solicitanţii pot cere informaţii în scris este 03 Aprilie 2020, inclusiv. Răspunsurile la aceste întrebări se vor da în scris cel târziu cu 4 zile înainte de data limită pentru depunerea propunerilor de proiect.

6/**6 Primar**

**Tóth Sándor**